### Resumé

Region Syddanmark ønsker at optimere det regionale rutenet i forhold til efterspørgsel, de regionale betjeningsprincipper samt infrastrukturelle tilpasninger i forbindelse med det regionale nul-emissionsudbud som er gældende fra køreplansskiftet til sommeren 2026. Der er høringsfrist den 12. september 2025.

Oplægget betyder, at rute 103 Vejle - Kolding samt rute 900X Vejle - Kolding - Haderslev - Sønderborg lægges sammen til én rute 130 Vejle - Kolding -  Haderslev. Tilpasningerne vil betyde flere afgange mellem Vejle og Kolding på hverdage samt lørdage, mens antallet af afgange ikke ændres på søndage.

### Sagsfremstilling

Ved køreplansskiftet i sommeren 2026 overgår en del af de regionale ruter i Sydtrafiks område til nul-emissionsbusser. I forbindelse med udbuddet ønsker Sydtrafik at optimere det regionale rutenet indenfor de regionale betjeningsprincipper. Formålet er at optimere på ruter som kører parallelt, således at buskapacitet udnyttes bedre og frekvensen øges.

En analyse af blandt de regionale ruter mellem Vejle og Kolding viser, at på trods af mange daglige afgange mellem hovedbyerne, så er det ikke muligt at koordinere og fordele afgangene således at de supplerer hinanden. I stedet for er der ofte sammenfald mellem afgangene. Ved en ny rutestruktur, hvor rute 103 og 900x  lægges sammen til rute 130, vil det betyde:

* høj og regelmæssig frekvens
* langt driftsdøgn
* færre men centrale stop
* direkte ruteføring og
* et entydigt serviceniveau.

Med den foreslåede ruteføring vil det betyde, at frekvensen mellem Vejle og Kolding stiger med 8 afgange på hverdage samt lørdage og driftsdøgnet forlænges med op til ca. 3 timer på søndage.

![](data:image/jpeg;base64...)
Figur 1. Oversigt over driftsdøgn

Ruteføringen for rute 130 i Vejle svarer til den nuværende ruteføring for rute 103, dog anbefales at stoppestederne på [adresse] ved [adresse] og [adresse] ved [adresse] springes over. Begge stoppesteder har i dag lav benyttelse på rute 103. Overspringelse af de to stoppesteder er også anbefalet i samarbejdsprojektet med Sydtrafik - Marie Christiansen for fremkommelighedstiltag mellem Vejle og Kolding behandlet på Teknisk Udvalg, sag 217, 5. november 2024. Nedlæggelsen af de to stoppesteder er dog problematisk, da det vil forringe mulighederne for at benytte den kommende rute 130 for nogle borgere i Vejle.

Høring samt udkast til  høringssvar er vedlagt som bilag.

### Økonomi

Forslaget har ingen økonomisk betydning for Vejle Kommune.

### Klima og resiliensvurdering

En øget frekvens og en længere driftsperiode vil gøre den kollektive trafik mere attraktiv. En bedre kollektiv trafik betjening vil reducere trængsel.

### Sagens videre forløb

Sagen skal alene behandles i Teknisk Udvalg.

### Indstilling Teknik- og Miljødirektøren indstiller,

**at** Teknisk Udvalg godkender høringssvaret.

### Beslutning

Godkendt, med de faldne bemærkninger som indarbejdes i høringssvaret.